## Program pomoćničkog ispita za zanimanje bravar

### NN 12/2010 (25.1.2010.), Program pomoćničkog ispita za zanimanje bravar

MINISTARSTVO GOSPODARSTVA, RADA I PODUZETNIŠTVA

253

Na temelju članka 47. stavka 4. Zakona o obrtu (»Narodne novine« br. 77/93, 90/96, 102/98, 64/01, 71/01, 49/03 – pročišćeni tekst, 68/07 i 79/07), ministar gospodarstva, rada i poduzetništva, nakon prethodno pribavljena mišljenja Hrvatske obrtničke komore, donosi

PROGRAM POMOĆNIČKOG ISPITA

za zanimanje

BRAVAR

1. CILJ

− provjera neophodnih vještina, znanja i sposobnosti za kvalificirano obavljanje profesionalne djelatnosti zanimanja bravar u svijetu rada koji je podložan promjenama

− provjera kompetencija neophodnih za cjeloživotno učenje i napredovanje u struci kao i život u građanskom društvu.

2. OBLIK I SADRŽAJ ISPITA

Pomoćnički ispit sastoji se od praktičnog i stručno-teorijskog dijela.

Na praktičnom dijelu ispita provjeravaju se stručne kompetencije neophodne za obavljanje poslova i radnih zadaća u zanimanju.

Na stručno-teorijskom dijelu provjeravaju se znanja stečena tijekom obrazovnog procesa ili procesa informalnog učenja, a u skladu s nastavnim planom i programom za zanimanje bravar.

2.1. PRAKTIČNI DIO ISPITA

Praktični dio ispita sastoji se od praktičnog uratka i/ili radne probe.

2.1.1. Zadaje se jedan praktični uradak. Prije početka rada naučnik mora izraditi pisanu pripremu rada kojom se, ako je prihvaćena od strane ispitne komisije, može služiti pri radu.

Primjeri praktičnih uradaka

|  |  |
| --- | --- |
| Vrsta uratka | Opis uratka  (očekivane praktične stručne kompetencije) |
| Izrada metalnih konstrukcija | Objasniti tehnološki postupak izrade metalne konstrukcije te izraditi i ugraditi metalnu krovnu konstrukciju.  – primjer: izraditi jednostavnu metalnu krovnu konstrukciju garaže. |
| Izrada metalnih vrata | Izložiti tehnološki postupak izrade metalnih vrata te izraditi i ugraditi metalna vrata.  – primjer: izraditi jednostavna metalna vrata. |
| Izrada metalnog prozora | Opisati i objasniti tehnološki postupak izrade metalnog prozora te izraditi i ugraditi metalni prozor.  – primjer: izraditi jednostavni metalni prozor. |
| Izrada metalne ograde | Izložiti tehnološki postupak izrade metalne ograde te izraditi i ugraditi metalnu ogradu.  – primjer: izraditi jednostavnu metalnu ogradu. |
| Izrada metalnih stepenica | Objasniti tehnološki postupak izrade metalnih stepenica te izraditi i ugraditi metalne stepenice  – primjer: izraditi jednostavne metalne stepenice. |
| Izrada metalnog spremnika | Opisati tehnološki postupak izrade metalnog spremnika te izraditi jednostavni spremnik.  – primjer: izraditi jednostavne metalne spremnike. |

2.1.2. Uz praktični uradak naučniku se zadaju i radne probe (najviše 3).

Probe koje se zadaju moraju biti iz različitih područja zanimanja.

|  |  |
| --- | --- |
| Vrsta radne probe | Opis radne probe  (očekivane praktične stručne kompetencije) |
| Metalna brava | Izložiti izradu dijelova metalne brave i ugraditi je u vrata. |
| Sastavljanje i montaža mehaničkog prijenosnika | Izabrati i sastaviti elemente u mehaničkim sustavima.  – primjer: sastaviti metalnu bravu |
| Sastavljanje pneumatskog sustava | Izabrati elemente i sastaviti jednostavne pneumatske sustave.  – primjer: sustav pneumatskog stezanja alata za bušenje |
| Sastavljanje hidrauličkog sustava | Izabrati i sastaviti jednostavne elemente hidrauličkih sustava.  – primjer: sustav hidrauličkog stezanja alata kod preše za utiskivanje |

2.2. STRUČNO-TEORIJSKI DIO ISPITA

Stručno-teorijski dio ispita obuhvaća provjeru stručnih znanja propisanih nastavnim planom i programom za teorijski dio naukovanja koja su neophodna za obavljanje praktičnih postupaka u zanimanju bravar.

|  |  |
| --- | --- |
| Nastavna područja | Očekivani ishodi učenja |
| 1. Tehnologija obrade i montaže  2. Tehnologija bravarije | |
| Zaštita na radu  Sigurnost na radu, zaštita okoliša i racionalno korištenje energije | Pridržavati se propisa zaštite na radu, čuvanja zdravlja i zdrave čovjekove okoline.  Prikazati na primjeru dobru organizaciju rada i racionalno korištenje energije. |
| Standardi, oblici i dimenzije poluproizvoda  Izbor tehničkih materijala sa stajališta obrade odvajanjem materijala i montaže  Izbor materijala prema standardima i tablicama | Nabrojiti osnovna svojstva, dobivanje i  primjenu najvažnijih tehničkih materijala.  Definirati izbor materijala prema zahtjevu tehničkog crteža.  Čitati i primijeniti tehničke crteže u izradi dijelova, sklopova ili gotovih proizvoda. |
| Planiranje i priprema rada  Mjerenje i kontrola dijelova  Ručna obrada i obrada spajanjem | Nabrojiti najvažnije postupake ručne i strojne  obrade odvajanjem čestica.  Objasniti glavne dijelove mjernih alata, principa i pravila rada.  Izmjeriti zadane mjere.  Opisati tehnološki postupak izrade jednostavnih dijelova ručnom obradom.  – primjer: dijelovi metalne brave |
| Radni i ručni strojevi i alati za obradu i montažu | Nabrojiti i objasniti radne i ručne strojeve i alate za obradu i montažu. |
| Postupci plastične obrade | Opisati postupke plastične obrade. |
| Uređaji za podizanje dijelova i sklopova | Nabrojiti i opisati uređaje za podizanje dijelova i sklopova. |
| Izrada dijelova, sklopova i proizvoda u bravarskim radovima | Nabrojiti i opisati postupke izrade dijelova, sklopova i proizvoda u bravarskim radovima prema zahtjevu crteža ili nalogu kupca.  – primjer: metalna brava |
| Građevinska bravarija, šablone i krojevi | Opisati izradu dijelova elemenata građevinske bravarije, šablona, krojeva i slično. |
| Montaža elemenata u mehaničke sklopove | Objasniti montažu elemenata u mehaničke sklopove.  Opisati tehnološke postupke montaže dijelova u mehaničke sklopove.  – primjer: mehanički prijenosnik |
| Montaža elemenata u pneumatske i hidrauličke sustave | Klasificirati elemente pneumatskih i hidrauličkih sustava.  Prikazati sastavljanje jednostavnih pneumatskih, elektropneumatskih i hidrauličkih sustava.  – primjer: pneumatsko upravljanje steznog alata za bušenje |
| Građevinska stolarija, ograde, brave i okovi – oštećenja i njihovo otklanjanje | Nabrojiti elemente građevinske stolarije: ograde, brave i okovi te moguća oštećenja i njihovo otklanjanje. |
| Izrada dijelova, sklopova i proizvoda u bravarskim radovima | Prikazati postupke izrade dijelova, sklopova i proizvoda u bravarskim radovima.  Opisati tehnološki postupak izrade dijelova, sklopova i proizvoda u bravarskim radovima.  – primjer: metalna vrata za ogradu |
| Montaža i demontaža u bravarskim radovima | Nabrojiti, opisati i objasniti postupke montaže i demontaže u bravarskim radovima.  – primjer: metalna vrata za ogradu |
| Pregled, dijagnosticiranje i utvrđivanje oštećenja metalnih konstrukcija i dijelova | Navesti postupke koji se koriste pri pregledu, dijagnosticiranju i utvrđivanju oštećenja metalnih konstrukcija i dijelova. |
| Sustavi klimatizacije i provjetravanja na objektima, njihovo rastavljanje i sastavljanje | Prikazati postupak rastavljanja i sastavljanja sustava klimatizacije i provjetravanja na objektima. |
| Sustavi pročišćavanja štetnih tvari te njihovo rastavljanje i sastavljanje | Prikazati sustave pročišćivanja štetnih tvari te njihovo rastavljanje i sastavljanje. |
| Klimatski i drugi uvjeti zdravoga i sigurnog rada u radionici i na gradilištu te zaštita radnoga i vanjskog okoliša | Navesti osnovne karakteristike klimatskih i drugih uvjeta zdravog i sigurnog rada u  radionici te zaštite radnog i vanjskog okoliša. |
| Čuvanje i tekuće održavanje strojeva i uređaja u bravarskoj radionici i na gradilištu | Objasniti važnost čuvanja i tekućeg održavanja strojeva i uređaja u bravarskoj radionici i na gradilištu.  Opisati postupke tekućeg održavanja strojeva i uređaja u bravarskoj radionici.  – primjer: stupna bušilica |
| Zaštitne mjere pri radu s pojedinim strojevima i uređajima | Koristiti zaštitne mjere pri radu s pojedinim strojevima i uređajima. |
| Uređaji opskrbljivanja radionica radnom energijom | Nabrojiti uređaje za opskrbljivanje radionica radnom energijom.  Navesti primjenu uređaja za opskrbu radionice radnom energijom u radionici. |
| 3. Tehničko crtanje  4. Elementi strojeva | |
| Izrada i analiza radioničkog crteža elementa stroja  Analiza sastavnih crteža | Klasificirati:  – elemente važne za izradu tehničkog crteža:  vrste crteža, crta i mjerila,  – ulogu norme u tehničkom crtanju,  – zadano mjerilo.  Objasniti i grafički prikazati odnos pojedinih formata papira.  Nacrtati predmet zadan u ortogonalnoj projekciji u izometriji, dimetriji i kosoj projekciji.  Prepoznati vrstu projekcije iz crteža.  Prepoznati i razmjestiti elemente ortogonalne projekcije: tlocrt, nacrt i bokocrt.  Nacrtati predmet u ortogonalnoj projekciji.  Nacrtati predmet u punom presjeku.  Klasificirati elemente sustava tolerancije i objasniti njihovo značenje:  – opisati sustav dosjeda (osovina i vratilo),  – prikazati oznake za označavanje hrapavosti.  Definirati standardne elemente strojeva:  vijci, matice, podlošci, klinovi, opruge,  ležaji, brtve i slično.  Objasniti elemente prijenosa:  zupčani prijenosi, remeni prijenosi i lančani prijenosi. |
| 5. Matematika u struci  6. Tehnička mehanika | |
| Proračuni osnove statike krutih tijela  Proračuni ravnoteže punih jednostavnijih nosača  Proračuni trenja  Proračuni čvrstoće, a primijenjeno na elementima strojeva  Proračuni kinematike, a primijenjeno u elementima strojeva i tehnologiji zanimanja  Proračuni dinamike, a primijenjeno u elementima strojeva i tehnologiji zanimanja | Nabrojiti:  – jedinice SI sustava koje se koriste u mehanici,  – elemente sile u mehanici i grafički ih prikazati.  Objasniti podjelu mehanike.  Opisati osnovne značajke statike.  Definirati kruto tijelo.  Grafički prikazati sastavljanje i rastavljanje sile.  Definirati nosače, nabrojiti i grafički prikazati vrste opterećenja.  Definirati trenje i opisati vrste trenja.  Rješavanje zadataka:  – sastavljanje sila: analitički i grafički,  – rastavljanje sila: analitički i grafički,  – kontinuirano opterećeni nosači,  – trenje. |

3. OCJENJIVAČKI LIST

Praktični dio ispita – bodovna lista

|  |  |  |
| --- | --- | --- |
| Radnje obavljene u okviru praktičnog dijela ispita | Broj bodova | |
| Mogući | Ostvareni |
| Samostalnost u planiranju tijeka rada i izrade uratka | 0 – 10 |  |
| Izrada tehničko-tehnološke dokumentacije | 0 – 10 |  |
| Uporaba tehničko-tehnološke dokumentacije | 0 – 20 |  |
| Racionalna uporaba materijala | 0 – 10 |  |
| Redoslijed i ispravnost postupaka u rukovanju alatima i uređajima | 0 – 20 |  |
| Kvaliteta i točnost izrade | 0 – 20 |  |
| Estetski izgled uratka | 0 – 10 |  |
| Utrošeno vrijeme za planiranje i izradu | 0 – 10 |  |
| Primjena mjera za rad na siguran način | 0 – 10 |  |
| Pridržavanje propisa o zaštiti okoliša | 0 – 10 |  |
| Racionalna uporaba energije | 0 – 10 |  |
| UKUPNO: | 140 |  |

Praktični dio ispita – ocjenjivačka lista

|  |  |
| --- | --- |
| % ostvarenih bodova | Ocjena |
| 91% – 100% | Odličan (5) |
| 81% – 90% | Vrlo dobar (4) |
| 67% – 80% | Dobar (3) |
| 50% – 66% | Dovoljan (2) |
| 0% – 49% | Nedovoljan (1) |

Polaznici koji nisu uspješno položili praktični dio ispita upućuju se na ponovno polaganje pomoćničkog ispita u idućem ispitnom roku.

Stručno-teorijski dio ispita – ocjenjivačka lista

|  |  |
| --- | --- |
| % ostvarenih bodova | Ocjena |
| 90% – 100% | Odličan (5) |
| 80% – 89% | Vrlo dobar (4) |
| 70% – 79% | Dobar (3) |
| 61% – 69% | Dovoljan (2) |
| 30% – 60% | Kandidat se upućuje na polaganje usmenog ispita |
| 0% – 29% | Nedovoljan (1) |

Konačna ocjena na pomoćničkom ispitu, u pravilu, određuje se kao aritmetička sredina ocjena postignutih na praktičnom i stručno-
-teorijskom dijelu ispita.

Ovaj Program stupa na snagu danom objave u »Narodnim novinama«.

Klasa: 080-01/08-01/252

Urbroj: 526-12-02/1-09-14

Zagreb, 25. studenoga 2009.

Ministar gospodarstva,
rada i poduzetništva
mr. sc. Đuro Popijač, v. r.

Ostalo, NN 12/2010-253